3 வது பிரிவில் இருந்து நான்கு அமெரிக்க எஃப் -15 ஈகிள் விமானிகள் கூட்டு தளமான எல்மெண்டோர்ஃப்-ரிச்சர்ட்சனில் தங்கள் ஜெட் விமானங்களுக்கு நடந்து செல்கின்றனர். 
 பெண்கள் பாதுகாப்பு அலகின் உறுப்பினர்கள், அவர்களின் ஆண் மக்கள் பாதுகாப்பு அலகின் தோழர்களுடன் 
**இராணுவத்தில் பெண்கள் (Women in the military)** பெண்கள் வரலாறு முழுவதும் பல்வேறு அதிகார வரம்புகளில் இராணுவத்தில் பணியாற்றியுள்ளனர். 1914 முதல், மேற்கத்திய இராணுவத்தில், பெண்கள் முன்பை விட அதிக எண்ணிக்கையிலும், மாறுபட்ட பாத்திரங்களிலும் பணியாற்றியுள்ளனர். 1970களில், பெரும்பாலான மேற்கத்திய படைகள் பெண்கள் அனைத்து இராணுவ கிளைகளிலும் செயலில் கடமையில் பணியாற்ற அனுமதிக்கத் தொடங்கின. 2006ஆம் ஆண்டில், எட்டு நாடுகள் பெண்களை இராணுவச் சேவையில் சேர்த்தன.  2013ஆம் ஆண்டில், நோர்வே பெண்களை இராணுவத்தில் சேர்த்த முதல் நேட்டோ நாடாகவும், ஆண்களைப் போலவே முறையான விதிமுறைகளில் பெண்களை கட்டாயப்படுத்திய உலகின் முதல் நாடாகவும் ஆனது. 2017ஆம் ஆண்டில், அண்டை நாடான சுவீடனும் இதைப் பின்பற்றியது. 2018ஆம் ஆண்டில், நெதர்லாந்தும் இந்த வரிசையில் இணைந்தது.

வரலாறு
------

### முதலாம் உலகப் போர்

முதல் உலகப் போரின்போது, அமெரிக்கா மொத்த போர் முயற்சிகளில் இருந்தது.  ஒவ்வொரு நபரும் போருக்கு பங்களிக்க உதவ வேண்டியிருந்தது. இருப்பினும், எல்லோரும் போராட வேண்டும் என்று இது அர்த்தப்படுத்துவதில்லை. வீரர்கள் தொடர்ந்து போராடும் போது தனது படையினருக்கு நிதியுதவி செய்வதற்கும், போரை நிதி ரீதியாக ஆதரிப்பதற்கும் நாட்டின் உதவி தேவைப்பட்டது. யுத்த முயற்சிகளை ஆதரிக்க அமெரிக்கா அமைப்புகளை நம்பியிருந்தது. போரைப் பற்றி மக்களுக்கு அறிவுறுத்துவதற்காக பெண்கள் பொது தகவல் குழு போன்ற அமைப்புகளில் சேர்ந்தனர். இந்த குழு கூடுதலாக தேசியத்தை ஊக்குவித்தது. கல்வியுடன் சம்பந்தப்பட்ட குழுக்களில் பணியாற்றுவதோடு மட்டுமல்லாமல், பெண்கள் எல்லா வகையான பதவிகளிலும் பணியாற்றினர். பல பெண்கள் இளம் பெண்கள் கிறிஸ்தவ சங்கத்தின் உறுப்பினர்களாகி, படையினருக்கு உதவ வெளிநாடுகளுக்குச் சென்றனர். வரலாற்றில் முதல் தடவையாக யுத்த முயற்சிகளுக்கு உதவ அனைத்து வகுப்பினரும் பெண்கள் ஒன்றிணைந்து செயல்பட்டு வருகின்றனர்.  உயர் வர்க்க பெண்கள் பல தன்னார்வ போர் அமைப்புகளை நிறுவினர். அதே நேரத்தில் நடுத்தர மற்றும் கீழ் வர்க்க பெண்கள் இந்த அமைப்புகளில் செவிலியர்களாக பணியாற்றுவதன் மூலமோ அல்லது ஆண்களின் வேலைகளை நிரப்புவதன் மூலமோ பணியாற்றினர். 

#### உருசியா

 உருசிய உள்நாட்டுப் போரின் போது ஒரு சுவரொட்டி 
பெண் போர் துருப்புக்களை கணிசமான எண்ணிக்கையில் நிறுத்திய ஒரே நாடு உருசியா ஆகும். ஆரம்பத்தில் இருந்தே, பெண் ஆட்சேர்ப்பு மாறுவேடத்தில் இராணுவத்தில் சேர்ந்தது அல்லது அவர்களின் பிரிவுகளால் மௌனமாக ஏற்றுக்கொள்ளப்பட்டது. அலெக்சாந்திரா குடாசேவா என்ற பெண் கர்னல் கட்டளையிட்ட கோசாக் படைப்பிரிவில்ல் முன் வரிசை லேசான ஆயுதம் மற்றும் லேசான கவச துருப்புக்களை உள்ளடக்கிய குதிரைப்படையின் ஒரு குழு மிக முக்கியமானது. மற்றவர்களில் மூன்று முறை கௌரவிக்கப்பட்டு மூத்த அதிகாரி பதவிக்கு உயர்த்தப்பட்ட மரியா போச்சரேவாவும் அடங்குவார். அதே நேரத்தில் மாஸ்கோவைச் சேர்ந்த பன்னிரண்டு பள்ளி மாணவிகள் குழு ஒன்று இளைஞர்களாக மாறுவேடமிட்டு சேர்ந்துள்ளதாக *தி நியூயார்க் டைம்ஸ்* செய்தி வெளியிட்டது.  1917 ஆம் ஆண்டில், உருசிய இடைக்கால அரசு பல "பெண்கள் பட்டாலியன்களை "எழுப்பியது. அவை ஆண்டு இறுதிக்குள் கலைக்கப்பட்டன. பிற்கால உருசிய உள்நாட்டுப் போரில், அவர்கள் போல்செவிக்குகள் (காலாட்படை) மற்றும் வெள்ளை இயக்கம் ஆகிய இருவருக்கும் போராடினர். 

#### மற்ற நாடுகள்

செர்பியாவில், ஒரு சில தனிப்பட்ட பெண்கள் முக்கிய இராணுவப் பணியில் ஈடுவட்டனர். இசுகாட்டிஷ் மருத்துவர் எல்ஸி இங்க்ஸ் ருமேனியா மற்றும் புரட்சிகர உருசியா வழியாக இசுகாண்டிநேவியா வரை சுமார் 8,000 செர்பிய துருப்புக்களை பின்வாங்க ஒருங்கிணைத்தார். இறுதியாக இங்கிலாந்திற்கு போக்குவரத்து கப்பல்களில் சென்றார். மற்றொரு பெண், மிலுங்கா சாவிக், தனது சகோதரருக்கு பதிலாக செர்பிய இராணுவத்தில் சேர்ந்தார். அவர் போர் முழுவதும் போராடினார், இராணுவ வரலாற்றில் மிகவும் கௌவரவிக்கப்பட்ட பெண்ணாக மாறினார்.  

1918 ஆம் ஆண்டில் லோரெட்டா வால்ஷ் ஒரு பெண்ணாக இராணுவத்தில் பட்டியலிட்ட முதல் பெண்மணி ஆனார். 1948ஆம் ஆண்டு சட்டம் பெண்களை இராணுவ சேவைகளில் நிரந்தர பகுதியாக மாற்றியது. 1976ஆம் ஆண்டில், முதல் குழு பெண்கள் அமெரிக்க இராணுவ அகாதமியில் அனுமதிக்கப்பட்டனர்.  2013 வெஸ்ட் பாயிண்ட் வகுப்பில் சுமார் 16% பெண்கள் இருந்தனர்.  1918 பின்னிஷ் உள்நாட்டுப் போரில், பெண்கள் சிவப்பு காவலர்களில் 2,000 க்கும் மேற்பட்ட பெண்கள் போராடினர். 

எசுபானிய உள்நாட்டுப் போரின் போது, ஆயிரக்கணக்கான பெண்கள் கலப்பு-பாலின போர் மற்றும் மறுசீரமைப்பு பிரிவுகளில் அல்லது போராளிகளின் ஒரு பகுதியாக போராடினர்.

குறிப்புகள்
-----------

1. ↑  "Women in the military — international". 30 May 2006. .
2. ↑  Persson, Alma; Sundevall, Fia (2019-03-22). "Conscripting women: gender, soldiering, and military service in Sweden 1965–2018". *Women's History Review* **28** (7): 1039–1056. doi:10.1080/09612025.2019.1596542. பன்னாட்டுத் தர தொடர் எண்:0961-2025.
3. ↑  Hendrickson, Mark (2018). "Lynn Dumenil. The Second Line of Defense: American Women and World War I; Elizabeth Cobbs. The Hello Girls: America's First Women Soldiers". *The American Historical Review* **123** (4): 1332–1334. doi:10.1093/ahr/rhy076.
4. ↑  "Women in World War I" (in en). .
5. ↑  Susan R. Sowers, Women Combatants in World War I: A Russian Case Study" (Strategy Research Project, U.S. Army War College, 2003) PDF பரணிடப்பட்டது 2013-08-01 at the வந்தவழி இயந்திரம்
6. ↑  Reese, Roger R. (2000). *The Soviet military experience: a history of the Soviet Army, 1917–1991*. Routledge. பக். 17.
7. ↑  "Milunka Savić the most awarded female combatant in the history of warfare". .
8. ↑  ОШИЋ МАЛЕШЕВИЋ, Никола (2016). "Review of: Милунка Савић – витез Карађорђеве звезде и Легије части". *Tokovi Istorije* **1**: 223–267.
9. ↑  "Women in the military". .
10. ↑  Abramson, Larry (22 October 2013). "West Point Women: A Natural Pattern Or A Camouflage Ceiling?" (in en). .
11. ↑   *The Finnish Civil War 1918: History, Memory, Legacy*.
12. ↑  Lisa Lines (May 2009). "Female combatants in the Spanish civil war: Milicianas on the front lines and in the rearguard". *Journal of International Women's Studies* **10** (4): 168–187.. பார்த்த நாள்: 20 March 2018.

வெளி இணைப்புகள்
---------------

* 

* பொதுவகத்தில் Women in the military தொடர்பாக ஊடகக் கோப்புகள் உள்ளன.